Areas urban de Svedia

Area urban es un traduction international commun del termino svedese "". Nonobstante, le termino official usate in anglese per Statistica Svedia es "". Le traduction litteral del parola svedese es "localitate () dense ()".

Un area urban de Svedia ha un minimo de 200 habitantes e pote esser un citate o village. Se tracta de un concepto purmente statistic, non definite per alcun frontiera municipal o de contato. Le areas urban appellate citate () pro scopos statistic ha un minimo de 10.000 habitantes.Statistiska centralbyrån. Be 16 SM 9601, Tätorter 1995, p. 2: "Towns (localities with more than 10,000 inhabitants)". In 2010, il habeva 1956 areas urban in Svedia, continente 85% del population svedese.

Historia
Usque al initio del 20me seculo, solmente le citates se reguardava como aras urban. Le areas populate e le municipios generalmente esseva quasi congruente. Ma alora le urbanisation e industrialisation creava multe nove establimentos sin stato formal de citate. Nove suburbios cresceva justo foras del limites urban, essente de facto urban sed de jure rural. Isto presentava un problema pro le statistica.

Le censo de 1910 introduceva le concepto del "localitates a population dense in le paisage". Le termino  esseva introducite in 1930. Le amalgamationes municipal includeva de plus in plus areas rural in le municipios urban, producente le altere latere del mesme problema statistic: le frontieras administrative non esseva apte pro definir le populationes rural e urban.

A partir de 1950, il deveniva inevitabile separar le areas rural e urban mesmo intra le limites del citate, perque, per exemplo, le grande areas de natura circum Kurina habeva essite declarate un "citate" in 1948. A partir de 1965, solmente le "localitates non administrative" es contate, independentemente del frontieras municipal e de contato. In 1971, "citate" esseva abolite como typo de municipalitate.

Terminologia
Le areas urban in le senso de  es definite unicamente secundo le densitate del population, independentemente del division in contatos e municipalitates. Nonobstante, in le practica svedese, on refere generalmente a municipalitates, non specificamente a villages o citates, lo que complica le comparationes international. Le major parte del municipalitates contine multe localitates (usque a 26 in le municipalitate de Kristianstad). Al altere latere, alcun localitates coperi plure municipalitates: le area urban de Stockholm se extende trans 11 municipalitates.

Pro comparar le population de differente citates, le population del area urban es preferibile al population del municipalitate. Le population de p.ex. Stockholm debe esser contate como circa 1,2 milliones e non le circa 800.000 del municipaliate, e Lund circa como 75.000 plus tosto que 110.000.

Statistica
Le delimitation del localitates es facite per Statistica Svedia cata cinque annos. Le numero de areas urban in Svedia cresceva per 56 a 1.956 in 2010. Un total de 8.016.000 (85 per cento) del population svedese viveva in un area urban, occupante solmente 1.3 per cento del territorio svedese. Le area urban le plus populose es Stockholm a 1.4 milliones de gente. 

Referentias

Ligamines externe
Bureau central de statistica 

Categoria:Svedia
Categoria:Division territorial